"Muulaste probleemi lahendamisel sattusime silmitsi eestlaste endi ajalooteadvuse ja  identiteedi lahendamata küsimustega. Kes me õieti oleme, kust tuleme, kuhu läheme? Kui väärtuslikuks ise peame oma keelt ja sellesse kodeeritud ainulist looduse ja maailmatunnetust? Kas oskame seda teistele tõlkida ja ligitõmbavaks muuta? Kas teame ise, milline on meie rahva olemasolu tähendus, millist sõnumit tahame edastada nii oma lastele ja lastele kui ka teistele rahvastele, kellega oleme üleaedsed globaalses külas? Oleme teadvustanud oma piiripealsuse, kuid vale oleks leppida perifeersusega."